Michalina Adomavičienė

Michalina Adomavičienė-Sorakaitė (g. 1938 m. sausio 25 d. Kvėdarnoje, Tauragės apskritis) – Lietuvos dailininkė, menotyrininkė.

 Biografija 
1955 m. baigė Šilutės 1-ąją vidurinę mokyklą, 1960 m. – Kauno Stepo Žuko dailės technikumą. 1968 m. baigė Vilniaus dailės instituto Menotyros fakultetą. Dirbo Šiaulių rajono Dirvonėnų aštuonmetėje mokykloje. 
Šiaulių universiteto Menų fakulteto Tapybos katedros lektorė.

Publikuoja straipsnius dailės klausimais respublikinėje ir miesto spaudoje, skaito pranešimus tarptautinėse konferencijose.

 Kūryba 
Nuo 1971 m. su akvarelėmis dalyvauja parodose Lietuvoje ir užsienyje. Nuo 1993 m. surengė aštuonias personalines parodas. Svarbesni darbai: „Saulėgrąžos“ (1997 m.), „Putinai“ (1998 m.), „Kurtuvėnai“ (1998 m.), „Žiema“ (1997 m.) ir kt. Michalina Adomavičienė-Sorakaitė. Šiaulių Povilo Višinskio viešoji biblioteka

Lietuvos dailininkų sąjungos narė nuo 1992 m.

 Bibliografija 
 Monumentalioji dekoratyvinė tapyba mokomoje veikloje, 1996 m.
 Tautodailė: keramikos tradicijos ir dabartis, Šiaulių universiteto leidykla, 2004 m.

 Įvertinimas 
 2007 m. Šiaulių miesto kultūros ir meno premija

 Šaltiniai 

Kategorija:Lietuvos dailininkai
Kategorija:Lietuvos menotyrininkai
Kategorija:Lietuvos pedagogai